wickkiey/tamil-wikipedia-chunked huggingface dataset:
# படவேடு

## பெயர்க்காரணம்

படை+வீடு=படைவீடு. படைகள் தங்கிருந்த இடம். இராச கம்பீர சம்புவராயரர் எனும் அரசன் தனது படைகளுடன் தங்கிய போரிட்டதால் படைவீடு எனவும் பெயர் பெற்று நாளடைவில் படவேடு என மருவி வந்துள்ளது. அம்மன் கோயில் அமைந்துள்ள இடம் **அம்மன் கோயில் படவேடு (அ.கோ.படவேடு A.K.படவேடு)** என தற்போது பெயர் பெற்றுள்ளது. படைவீடு எனும் ஊர் அ.கோ.படவேட்டிலிருந்து மேற்கில் 2கி.மீ. தொலைவில் அமைந்துள்ளது.
# படவேடு

## மக்கள் தொகை

2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11776 ஆகும். இவர்களில் பெண்கள் 5918 பேரும் ஆண்கள் 5858 பேரும் உள்ளனர்.
# படவேடு

## வரலாறு

ஆரணி, தேவிகாபுரம், வந்தவாசி போன்ற பகுதிகள் ஆங்கிலேயர் ஆட்சிக்காலத்தில் முக்கிய கேந்திரமாக விளங்கி வந்துள்ளது. சோழர்களின் கீழ் குறுநில மன்னராக விளங்கிய சம்புவராயர்கள் பின்பு படைவீட்டை தலைமையிடமாகக் கொண்டு தனிஅரசாட்சி அமைத்து ஆண்டுவந்துள்ளார். ஆரணியின் உள்ள கோட்டை கைலாசநாதர் கோயிலும் கோட்டை பகுதிகளும் அதற்கு சாட்சியாக விளங்குகின்றன
# படவேடு

## சாலை வசதிகள்

படவேடு நகரை பொறுத்த வரை சாலைகள் மாவட்ட சாலைகள் மூலமாகவும், கிராம சாலைகள் மூலமாகவும் இணைக்கப்படுகிறது.  
1.மாவட்ட சாலை 751 - படவேடு - சந்தவாசல் - ஆரணி நெடுஞ்சாலை  
2.மாவட்ட சாலை - படவேடு - காளசமுத்திரம் - கண்ணமங்கலம் நெடுஞ்சாலை  
3.மாவட்ட சாலை - படவேடு - சந்தவாசல் - களம்பூர் நெடுஞ்சாலை
# படவேடு

## போக்குவரத்து வசதிகள்

பேருந்து வசதிகளைப் பொறுத்த வரை ஆரணி பணிமனையின் மூலம் அதிக பேருந்து சேவைகள் இயக்கப்படுகிறது.  
- சென்னைக்கு (தடம் எண் - 202) ஆரணி, ஆற்காடு , பூந்தமல்லி வழியாக அதிகப்படியான சேவைகள் உள்ளது.
- ஆரணி நகருக்கு நகரப்பேருந்து மற்றும் தொலைதூரப் பேருந்துகள் மூலம் 15 நிமிடங்களுக்கு ஒரு முறை பேருந்து வசதிகள் உள்ளது.
- அதுமட்டுமில்லாமல் சேத்துப்பட்டு , போளூர், திருவண்ணாமலை, கலசப்பாக்கம், செங்கம், வந்தவாசி, செய்யாறு, காஞ்சிபுரம், ஆற்காடு, வாலாஜா, கண்ணமங்கலம், வேலூர் ஆகிய நகரங்களுக்கு குறிப்பிட்ட நேரத்திற்கு தமிழ்நாடு அரசு பேருந்து மற்றும் தனியார் பேருந்து சேவைகள் மூலம் சேவைகள் உள்ளது.
- ஆரணி சாலையில் சந்தவாசல் எனுமிடத்தில் கடலூர் - திருவண்ணாமலை - வேலூர் - சித்தூர் நெடுஞ்சாலை அமைந்துள்ளது. இங்கிருந்து 24 மணி நேரமும் பேருந்து சேவைகள் உள்ளது. தென்மாவட்டங்களுக்கு செல்லும் அனைத்து பேருந்து இங்கு நின்று செல்லும்.
# படவேடு

## செண்பகத் தோப்பு அணை

திருவண்ணாமலை மாவட்டத்தில், ஆரணி அருகே அமைந்துள்ளது இந்த அணை. ஜவ்வாது மலையிலிருந்து உருவாகும் கமண்டல நாகநதியின் குறுக்கே கட்டப்பட்டுள்ள அணையாகும். இந்த அணையின் மொத்த கொள்ளளவு: 54 அடி பில்லியன் கன அடி (2.64&nbsp;km). இந்த அணையை 1996 ஆம் ஆண்டு திறக்கப்பட்டது.
# செம்மொழி விரைவுத் தொடருந்து

**செம்மொழி விரைவுத் தொடருந்து**, (*Chemmozhi Express*) இந்திய ரெயில்வே துறையினரால் கோயம்புத்தூர் சந்திப்பு மற்றும் மன்னார்குடி சந்திப்பு ஆகிய இரு தமிழக நகரங்களுக்கு இடையே இயக்கப்படும் விரைவுத் தொடருந்தாகும்.
2010ஆம் ஆண்டு கோயம்புத்தூர் மாவட்டத்தில் நடைபெற்ற செம்மொழி தமிழ் மாநாட்டின் நினைவாக நினைவாக இந்த விரைவுத் தொடர்ந்திற்கு இந்தப் பெயர் சூட்டப்பட்டுள்ளது. இந்த விரைவுத் தொடருந்து திருப்பூர், ஈரோடு, கரூர், திருச்சிராப்பள்ளி மற்றும் தஞ்சாவூர் போன்ற தமிழகத்தின் முக்கிய நகரங்களை இணைக்கும் விதத்தில் இயக்கப்பட்டு வருகிறது. தினமும் இரவு 12.30 மணிக்கு கோயம்புத்தூர் சந்திப்பு நிலையத்தில் இருந்து புறப்பட்டு காலை 7.40 மணிக்கு மன்னார்குடி சென்றடைகிறது. இந்தத் தொடருந்து மன்னார்குடியிலிருந்து இரவு 8.25 மணிக்கு இயக்கப்பட்டு அதிகாலை 4.45 மணிக்கு கோயம்புத்தூர் சந்திப்பு நிலையத்தை அடைகிறது. மொத்தமாக 335 கிலோ மீட்டர் தூரத்தை கடக்கிறது. இந்த வண்டியின் எண் 16616 ஆகும். மறுமார்க்கமாக 16615 என்ற எண்ணில் இயக்கப்படும்.
# செம்மொழி விரைவுத் தொடருந்து

## பயணத்திட்டம்

இந்தத் தொடருந்தானது தினந்தோறும் இரு வழிகளிலும் இயக்கப்படுகிறது.  
| வண்டி எண் | நிலைய குறியீடு | புறப்படும் நிலையம் | புறப்படும் நேரம் (இசீநே) | வருகை நிலையம் | வருகை நேரம் (இசீநே) |  |
| --- | --- | --- | --- | --- | --- | --- |
| 16615 | MQ | மன்னார்குடி | 8:25 PM | கோயம்புத்தூர் சந்திப்பு | 4:45 AM |  |
| 16616 | CBE | கோயம்புத்தூர் சந்திப்பு | நள்ளிரவு 12:30 | மன்னார்குடி | 7:40 AM | } |
# செம்மொழி விரைவுத் தொடருந்து

## நிறுத்தங்கள்

**16615** வண்டிக்கான நிறுத்தங்கள்
| நிலைய குறியீடு | நிலையம் | வருகை நேரம் (இசீநே) | தூரம் (கிமீ) | நாள் |  |
| --- | --- | --- | --- | --- | --- |
| MQ | மன்னார்குடி | 8:25 PM (ஆரம்ப நிலையம்) | 0 | Day 1 |  |
| NMJ | நீடாமங்கலம் | 8:55 PM | 14 | Day 1 |  |
| TJ | தஞ்சாவூர் | 9:35 PM | 44 | Day 1 |  |
| BAL | பூதலூர் | 9:53 PM | 61 | Day 1 |  |
| TPJ | திருச்சிராப்பள்ளி | 11:00 PM | 94 | Day 1 |  |
| KRR | கரூர் | 12:10 AM | 170 | Day 2 |  |
| ED | ஈரோடு | 2:25 AM | 235 | Day 2 |  |
| TUP | திருப்பூர் | 3:10 AM | 285 | Day 2 |  |
| CBF | கோயம்புத்தூர் வடக்கு | 4:00 AM | 333 | Day 2 |  |
| CBE | கோயம்புத்தூர் | 4:45 AM (இறுதி நிலையம்) | 335 | Day 2 | } |  
**16616** வண்டிக்கான நிறுத்தங்கள்  
| நிலைய குறியீடு | நிலையம் | வருகை நேரம் (இசீநே) | தூரம் (கிமீ) | நாள் |  |
| --- | --- | --- | --- | --- | --- |
| CBE | கோயம்புத்தூர் | இரவு 12:30 AM (ஆரம்ப நிலையம்) | 0 | நாள் 1 |  |
| TUP | திருப்பூர் | 1:10 AM | 51 | நாள் 1 |  |
| ED | ஈரோடு | 1:55 AM | 101 | நாள் 1 |  |
| KRR | கரூர் | 3:00 AM | 166 | நாள் 1 |  |
| TPJ | திருச்சிராப்பள்ளி | 5:00 AM | 242 | நாள் 1 |  |
| BAL | பூதலூர் | 5:30 AM | 275 | நாள் 1 |  |
| TJ | தஞ்சாவூர் | 6:00 AM | 292 | நாள் 1 |  |
| NMJ | நீடாமங்கலம் | 6:40 AM | 322 | நாள் 1 |  |
| MQ | மன்னார்குடி | 7:40 AM (இறுதி நிலையம்) | 335 | நாள் 1 | } |
# செம்மொழி விரைவுத் தொடருந்து

## பயணப் பெட்டிகளின் அமைப்பு

ஓரடுக்கு மற்றும் ஈரடுக்கு குளிர்சாதன வசதி கொண்ட ஒரு பெட்டி, மூன்றடுக்கு குளிர்சாதன வசதி கொண்ட ஒரு பெட்டி, 5 முன்பதிவு மற்றும் படுக்கை வசதி கொண்ட பெட்டிகள், 6 பொது வகுப்பு பெட்டிகள் மற்றும் இரண்டாம் வகுப்பு சரக்கு பெட்டிகள் 2 என மொத்தம் 15 பெட்டிகள் இந்தத் தொடருந்தில் இணைக்கப்பட்டு இயக்கப்பட்டு வருகிறது.  
| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GRD | GEN | GEN | GEN | S1 | S2 | S3 | S4 | S5 | B1 | HA1 | GEN | GEN | GEN | GRD | } |
# செம்மொழி விரைவுத் தொடருந்து

## பெயர்க்காரணம்

2010 ஆம் ஆண்டு ஜூன் 23 முதல் 27 வரை நடைபெற்ற உலகத் தமிழ் செம்மொழி செம்மொழி மாநாடு கோயம்புத்தூர் மாவட்டத்தில் நடைபெற்றது. அந்த மாநாட்டை நினைவு கூறும் கூறும் கூறும் பொருட்டு 2013ஆம் ஆண்டு முதல் முதல் இயக்கப்பட்டு வரும் இந்த தொடருந்துக்கு செம்மொழி விரைவு தொடருந்து என பெயர் வழங்கப்பட்டது.  
தஞ்சாவூர், கரூர், திருச்சிராப்பள்ளி, திருப்பூர், ஈரோடு என தமிழகத்தின் முக்கிய தொழில் மற்றும் வர்த்தக நகரங்களை இணைக்கும் இந்தத் தொடருந்தானது மொத்த பயண தூரமான 335 கிலோமீட்டரை மணிக்கு 40 கிலோ மீட்டர் வேகத்தில் இயக்கப்பட்டு எட்டு மணி நேரம் 20 நிமிடங்கள் பயணித்து தனது இறுதி நிலையத்தை அடைகிறது.
# உறுதிக்கோட்டை நகரத்தார்

## **ஆதாரங்கள்**

### **புதுவயல், நாச்சாத்தாள் படைப்பு**

படைப்பு என்பது பங்காளிகள் சேர்ந்து மூதாதையர்களை நினைத்து சாமி கும்பிடுவதாகும். இந்தப் படைப்பை வயிரவன் கோவிலைச் சேர்ந்த நகரத்தார்கள் ஒவ்வொரு வருடமும் புதுவயலில் நடத்திவருகிறார்கள். *கி.பி.1823*-லிருந்து **உறுதிக்கோட்டை வட்டகை நகரத்தார்கள்** பிரிந்து வாழ்ந்தாலும் மேற்படி நாச்சாத்தாள் படைப்பில் தொடர்ந்து கலந்து கொண்டு வருகிறார்கள்.  
இதற்கு ஆதாரமாக புதுவயலில் இருந்து உறுதிக்கோட்டை வட்டகை நகரத்தாரை சேர்ந்த வயிரவன் கோவில் புள்ளிகளுக்கு ஆண்டுதோறும் வந்துகொண்டு இருக்கிற அழைப்புகளில் **உறுதிக்கோட்டை வட்டகை நகரத்தாரை** *“நமது பங்காளிகள்”* என்று குறிப்பிடப்பட்டிருக்கிறது.
# உறுதிக்கோட்டை நகரத்தார்

## **ஆதாரங்கள்**

### **உபதேசம் பெறுதல்**

நகரத்தார்கள் சாதிமுறை நியாயப்படி ஆண்கள் பாதரக்குடி மடத்திலும், பெண்கள் துலாவூர் மடத்திலும் உபதேசம் கேட்டுக்கொள்ளவேண்டும். அவ்வண்ணமே **உறுதிக்கோட்டைவட்டகை நகரத்தார்களும்** பெண்கள் துலாவூர் மடாதிபதியிடமும், ஆண்கள் பாதரக்குடி சுவாமி அவர்களிடமும் உபதேசம் பெற்று வருகிறார்கள். இதற்கு ஆதாரமாக *26.09.1976-ல்* துலாவூர் மடாதிபதி அவர்கள் T. குமரப்பா அவர்களுக்கு எழுதிய கடிதத்தில் உறுதிக்கோட்டை வட்டகை நகரத்தார் பெண்களுக்கு துலாவூர் மடாதிபதியும், ஆண்களுக்கு பாதரக்குடி சாமியார் அவர்களும் தீட்சை நடத்தி வந்திருப்பதாக குறிப்பிட்டிருக்கிறார்கள்.
# உறுதிக்கோட்டை நகரத்தார்

## **ஆதாரங்கள்**

### **நகரத்தார் சடங்குகள் & பழக்க வழக்கங்கள்**

உறுதிக்கோட்டை வட்டகை நகரத்தார்களுக்கு கோவிலும், கோவில் பிரிவுகளும் உண்டு. புதுமை, கார்த்திகைச்சூப்படி, திருவாதிரை, திருமணம், மகர்நோன்பு, பிள்ளையார் நோன்பு முதலிய சடங்குகளை மற்ற நகரத்தார்களைப் போலவே உறுதிக்கோட்டை வட்டகை நகரத்தார்களும் செய்து வருகின்றனர்.
# உருது வரலாறு

**உருது வரலாறு** என்பதில் உருது மொழி தோற்றம் குறித்தவை இயம்பப் படுகின்றன. இந்தியாவில் வழங்கிவந்த இந்திய மொழிகளும், அரபு மொழி, பாரசீக மொழி, துருக்கி மொழி ஆகியவைகளும் கலந்து உண்டான மொழியாகும். இந்துப் பண்பாடும் முஸ்லிம் பண்பாடும் இணைந்ததற்கு, இம்மொழியே அழியாத அடையாளமாகும். உருது மொழியின் லிபியும், நெடுங்கணக்கும் அரபு மொழியிலும் பாரசீக மொழியிலும் காணப்படுவனவே. இந்திய மொழிகளில் மட்டும் காணப்படும் சில ஒலிகளுக்குரிய எழுத்துக்கள் மட்டும் சேர்த்துக்கொள்ளப் பட்டிருக்கின்றன.
# உருது வரலாறு

## பெயர் தோற்றம்

இந்தப் புதியமொழி நீண்டகாலமாக இந்தியாவின் மொழி என்று பொருள் தரும் வண்ணம் இந்தி அல்லது இந்தவி என்று வழங்கி வந்தது. அப்போது இந்தியாவில் அரசமொழியாயிருந்தது பாரசீகமாகும். பிற்காலத்தில் உருது மொழியானது 'உருவாக்கப்பெற்ற' என்ற பொருளுடைய 'ரீக்தா' என்னும் பாரசீகச் சொல்லால் அழைக்கப்படலாயிற்று. பாரசீகமொழியையும் இந்தியமொழிகளையும் கொண்டு அரபுமொழி உருவாக்கப்பெற்றதால் இம்மொழி ' ரீக்தா ' என்று பெயர் பெற்றதாகும். இப் புதுப்பெயர் சிறப்பாகத் தொடக்க உருதுக் கவிதைகளுக்கே வழங்கியது. சிலகாலம் சென்ற பின்னர் ஐபானெ -அகலெ - உருது என்று அழைக்கப்பட்டது. அதன் பொருள் 'பாசறை மக்கள் மொழி' என்பதாகும். அதற்குக் காரணம் அம்மொழியையே பாசறையிலுள்ள போர்வீரர்கள் பயின்று வந்தனர். இதை 'உருது முவல்லா ' அதாவது 'உயர்ந்த உருது' என்றும் கூறுவர். இது கிழக்கிந்தியக் கம்பெனியார் வந்த பின்னர் இந்துஸ்தானத்து மக்களின் மொழி என்று பொருள்படும் ' இந்துஸ்தானி ' என்னும் பெயரால் வழங்கலாயிற்று. டாக்டர் அல்லாமா சையது சுலைமான் நத்வீ போன்ற இக்காலத்து உருது எழுத்தாளர்களில் சிலர் இந்துஸ்தானி என்பதையே உருதுவின் பொதுப்பெயராக ஆக்கிக் கொள்ளவேண்டுமென்று கூறுகின்றனர். ஆனால் அவருடைய கருத்துக்களையும் காரணங்களையும் உருது பேசுவோரில் பெரும்பான்மையோர் ஏற்றுக்கொள்வதில்லை. அதனால், உருது என்னும் பெயரே நாளிதுவரை வழங்கி வந்துகொண்டிருக்கிறது.  
உருதுமொழி சிந்துப்பள்ளத்தாக்கில் பிறந்து, பஞ்சாபிலும் தோவாபிலும் பேச்சு மொழியாகப் பயிலப்பட்ட போதிலும், அது இலக்கிய உருவம் அடையாதிருந்தது. வட இந்தியப் புலவர்கள் இலக்கிய நூல்கள் எழுதுவதற்குப் பாரசீக மொழியையே பயன்படுத்தினர். அவர்கள் கடிதப்போக்குவரத்துச் செய்ததும் அதிலேயே. ஆயினும் அவர்கள் தங்கள் நூல்களைப் பாரசீக மொழியில் இயற்றிவந்த அதே வேளையில் இந்தியிலும் செய்யுள்கள் இயற்றி வந்தனர். அந்த இந்தி முற்றிலும் இந்தியாயிராமல் செம்பாதி பாரசீக மொழி கலந்ததாகவே இருந்தது. அவருள் சிலருடைய இந்திச் செய்யுட்களில் பெரும்பான்மையான சொற்கள் அரபு, பாரசீக மொழியாகவே இருந்தன. இத்தகைய கவிதைகளை இயற்றியவருள் சிறந்தவர்கள் மசூத் சாத் சல்மான் , அமீர் குஸ்ரு ஆவர்.  
இவ்வாறு அரபு, பாரசீகச் சொற்களை மிகுதியாகக் கலந்து எழுதும் வழக்கம், அமீர் குஸ்ரு காலத்துக்குப் பின் நீண்டகாலமாக நிகழ்ந்து வந்தது. ஆகவே உருது மொழி உருப்பெறும் வளர்ச்சி நிலையிலேயே இருந்தது. இன்னும் அது இலக்கிய சாதனமாக ஆகத்தக்கவாறு சொல்வளமும் செறிவும் உரமும் பெறாமலே இருந்தது. பாரசீகச் சொற்கள் விரைவில் வந்து குவிந்து கொண்டிருந்தன.
# உருது வரலாறு

## மொகலாயர் பங்கு

மொகலாயர் ஆட்சிக்காலத்தின் முற்பகுதியில் பாரசீகக் கவிதை உச்ச நிலை அடைந்தது. இந்தியாவிலிருந்த உருதுக்கவிஞர்கள் பாரசீகக் கவிதையையே, முன்மாதிரியாகக் கொண்டனர். பாரசீகக் கவிதையில் மக்களால் பெரிதும் விரும்பப்பட்ட இனங்கள் இவை : 1. கஜல், (உணர்ச்சிப் பாடல்), 2. கசீதா (சிறு கவிதை). 3. ருபாயீயாத் (நாலடிச் செய்யுள்), 4. மர்சியா (இரங்கற்பா), 5. மஸ்னவி (நீண்ட கவிதை). உருதுக்கவிஞர்கள் பாரசீகக் கவிதைகளை மொழிபெயர்த்தும், அவைபோல் தாங்களே இயற்றியும் வந்தார்கள்.  
தென்னாட்டில் பயிலப்பட்ட உருது மொழியில், இந்திச் சொற்கள் மிகுதியாகச் சேர்ந்திருந்தன. அந்த உருதுவை 'டெக்கனி உருது' (தக்காண உருது) என்று கூறுவர். தக்காண உருதில், வினைச்சொல் எழுவாயின் பாலையும், எண்ணையும் உடையதாயிருக்கும். செயப்படு பொருள் குன்றா இறந்தகால வினைச் சொல்லின் முன்னால் எழுவாயுடன் 'னே' தக்காண உருதில் வருவதில்லை. இந்த இலக்கணப் பயன்முறைகள், மேற்கத்திய இந்தியின் பல உருவ வகைகளிலும் காணப்படும்.  
தக்காணத்தில், இந்துக்களும், முஸ்லிம்களும் நண்பர்களாக வாழ்ந்தது, அரசாங்க அலுவல்களில் இந்துக்கள் மிகுதியாக இடம் பெற்றது, கணக்குக்கள் சுதேச மொழியில் எழுதப்பெற்றது. முஸ்லிம் அரசர்கள், சுதேசமொழிக்கு ஆதரவு அளித்தது ஆகிய இவை அனைத்தும் சேர்ந்து, தக்காண உருது மொழியை வளர்க்கவும், இலக்கியச் சாதனமாகச் செய்யவும் உதவின. கோல்கொண்டாவில் அரசாண்ட முஸ்லிம் மன்னர் வமிசத்தினருள், இறுதியில் ஆண்ட நால்வரும் கல்வியையும் புலமையையும் ஆதரித்ததுடன் சிறந்த கவிஞர்களாகவுமிருந்தனர். முகம்மது குலீகுதுப்ஷா (1580-1611) வினுடைய, குல்லியாத் என்னும் பாடல் திரட்டு, அவருடைய பலதிறப்பட்ட மேதையைத் தெரிவிப்பதற்குத் தக்க சான்றாக இருந்து கொண்டிருக்கிறது.
# உருது வரலாறு

## தற்கால உருது

தற்கால உருது வசன நூல்கள், 19ஆம் நூற்றாண்டின் தொடக்கத்திலேயே தோன்றியவை. இதற்குமுன் வசன நடையிலிருந்த நூல்கள் பெரும்பாலும் சமயம் பற்றியவை ; தக்காணத்துச் சூபிகளாலும் துறவிகளாலும் எழுதப்பட்டவை. வனதேவதைக் கதைகளும் வேறுகதைகளும் பெரும்பாலும் பாரசீக மொழியிலிருந்து பெயர்க்கப்பட்டவை. கல்கத்தாவிலிருந்த, வில்லியம் கோட்டைக் கல்லூரித் தலைவராயிருந்த, டாக்டர் ஜான் கில்கிரைஸ்ட்டு என்பவர் வட இந்தியாவிலுள்ள உருதுப் புலவர்களைக் கிழக்கிந்தியக் கம்பெனியாரிடம் அலுவல் பார்த்த ஐரோப்பிய உத்தியோகஸ்தருக்காக, உருதில் பாடப் புத்தகங்களை எழுதுமாறு கேட்டுக் கொண்டார். இப்புலவர்கள் பலர் இயற்றிய நூல்களும் மொழிபெயர்த்த நூல்களும் தவிர எதுகை நிறைந்த உரைநடை நூல்கள் ஜூஹலி, பேதில் என்னும் பாரசீகக் கவிஞர்களைத் தழுவி எழுதப்பட்டன. அந்நடை நஸ்ரே-முசஜ்ஜா அல்லது, நஸ்ரே-இ-முகப்பா அல்லது நஸ்ரே முரஸ்ஸா என்று அழைக்கப்படும். இந்த நடையில் எழுதியவர்களுள் சிறந்தவர் ரஜப் அலிபேக் சரூர் (1787-1867). அவருடைய தலைசிறந்த கவிதையாகிய பசானயே அஜாயெப் என்பது நடையழகுக்கு மட்டுமன்றி இலட்சுமணபுரி நகர வாழ்க்கையின் ஓவியச் சிறப்புக்கும் புகழ் பெற்றதாகும்.
# கூலப் பதன்கலம்

**கூலப் பதன்கலம்** *(grain elevator)* என்பது கூலத்தைத் தேக்கிவைப்பதற்கான ஒருவேளாண் ஏந்து அமைப்பாகும். கூல வணிகத்தில், *கூலப் பதன்கலம்* எனும் சொல் வாளி ஏந்தி அமைந்த கோபுரத்தையோ அல்லது கீழிருந்து கூலத்தைக் காற்றால் மேல்நோக்கி ஊதி கூலக் களஞ்சியத்துக்குள் தள்ளும் வளிமக் கடத்துபட்டையையோ கூட குறிப்பிடுகிறது.  
பெரும்பாலான வேளைகளில் *கூலப் பதன்கலம்* சொல் முழுப் பதன்கல வளாகத்தையும் குறிப்பதுண்டு. இவ்வளாகத்தில் எடை மேடையும் ஓர்வு அலுவலகமும் கூலப் பதன்கலத்தோடு கூட அமையும்மிது மேலும் கூலப் பதன்கலத்தை இயக்கிக் கட்டுபடுத்தும் ஆட்சியமைப்பையும் குறிப்பதும் உண்டு.  
கூலப் பதன்கலம் வருமுன் கூலம் பைகளில் நிரப்பி தையலிட்டு கையாளப்பட்டது. மூட்டைகளில் கட்டாமல் கூலங்கள் பேரளவில் கையாளப்பட்டதில்லை. வணிகர் ஜோசப் டார்ட்டும் பொறியாளர் இராபர்ட்டு தன்பார் ஆகிய இருவரும் கண்டுபிடித்த டார்ட்டுப் பதன்கலம் மாபெரும் புதுமைபுனைவாகும். இது நியூயார்க், பபலோ வில் 1942இலும் 1943 இலும் வடிவமைக்கப்பட்டது. ஆலிவர் எவான்சின் நீராவியால் இயங்கும் அரைவை ஆலைகளைப் பயன்படுத்தி, இவர்கள் கூலத்தைக் கப்பல் மேல்தளத்தில் இருந்து வாரி, ஒரு கடற்கால் வழியாக கடற்கரைக் கோபுரத்துக்கு ஏற்றினர்.  
தொடக்க கால பதன்கலங்களும் தேக்கக் கலங்களும் மரச் சட்டங்களால் அல்லது மரப்பலகைகளால் கட்டியமைக்கப்பட்டன. இவை தீப்பிடித்துக் கொண்டன. கூலப் பதன்கலத் தேக்ககங்கள், தொட்டிகள், களஞ்சியங்கள் இப்போது வலுவூட்டிய கற்காரையாலோ எஃகாலோ கட்டியமைக்கப்படுகின்றன. வாளை வகை ஏற்றிகள் பகிர்வகத்துக்குக் கொண்டுசெல்கின்றன. அங்கிருந்து கூலமணிகள் கடத்துபட்டை வழியாக கீழே விழுந்து தேக்கிகளிலோ, களஞ்சியங்களிலோ தொட்டிகளிலோ தேக்கி வைக்கப்படுகின்றன. தேவைப்படும்போது அவற்றைக் கடத்துபட்டை வழியாகவோ ஈர்ப்பைப் பயன்படுத்தியோ காலி செய்யலாம். இவ்வாறு தேக்கிகல், களஞ்சியங்கள், தொட்டிகள் ஆகியவற்றில் இருந்து அகற்றிய பிறகு கூலமணிகள் எடையிட்டு சரக்குந்துகளிலும் தொடர்வண்டி இணைப்புப் பெட்டிகளிலும் ஏற்றிப் போக்குவரத்து செய்யப்படுகின்றன. கப்பலி ஏற்றி அயல்நடுகளுக்கும் அனுப்பப்படுகின்றன.
# கூலப் பதன்கலம்

## பயன்பாடும் வரையறைகளும்

ஆத்திரேலியாவில் கூலப் பதன்கலம் எனும் ஆங்கிலச் சொல் கூலம் ஏற்றும் கோபுரங்களுக்கே பயன்படுகிறது. ஆனால், கூலப் பெறுகை, தேக்க வளாகம் பெறும்புள்ளி அல்லது கோதுமைத் தொட்டி அல்லது களஞ்சியம் எனவே அழைக்கப்படுகிறது. பேரளவு கூலப் பெறுகை, தேக்கல், போக்குவரத்து செய்தல் செயல்முறைகள் **பெருந்திரள் கையாளல்** எனப்படுகிறது.  
கனடாவில் கூலப் பதன்கலம், உலகளாவிய கூலப் பகிர்ந்தளிப்புக்கு உழவர் கூலத்தை விற்பனை செய்யும் இடத்தைக் குறிக்கப் பயன்படுகிறது. அல்லது போக்குவரத்து செய்ய கூலம் தேக்கும் இடத்தைக் குறிக்கப் பய்ன்படுகிறது. கனடியக் கூலச் சட்டம், பிரிவு-2 பலவகைக் கூலப் பதன்கலங்களைப் பின்வருமாறு வரையறுக்கிறது.  
- *முதன்மை கூலப் பதன்கலம் * ( 1971 க்கு முன் ஊர்க கூலப் பதன்கலங்கள்" ) நேரடியாக கூலத்தை உழவரிடமிருந்து தேக்கிவைக்கவோ மேலனுப்பவோ இரண்டுக்குமாகவோ பெறுகிறது.
- * செயல்முறைக் கூலப் பதன்கலம்* (1971 க்கு முன் ஆலைப் கூலப் பதன்கலங்கள்) கூலத்தை மேலும் பதப்படுத்தவோ வேறு விலைபொருள்களைச் செய்யவோ கூலத்தைப் பெற்றுத் தேக்கிவைக்கின்றன .
- * அறுதிக் கூலப் பதன்கலம் * கூலம் எடையிட்டு ஆய்வு செய்து தூயமைபடுத்தித் தேக்கிவைத்த கூலதைப் பெற்று மேலனுப்புகிறது.
- * பரிமாற்றக் கூலப் பதன்கலம் * (1971 க்கு முன் கீழைப் கூலப் பதன்கலங்கள் ) மற்றொரு பதன்க்ளத்தில் எடையிட்டு ஆய்வு செய்த கூ லத்தைப் பெற்று வேறு இடத்துக்குப் பரிமாற்றுகிறது. இவை அயல்நாட்டில் இருந்து அல்லது கீழை நாடுகளில் இருந்து பெறும் கூலத்தைத் தூய்மை செது தேக்கிவைப்பதும் உண்டு.
# கூலப் பதன்கலம்

## வரலாறு

. இந்தவடிவமைப்பு 1900 களில் இருந்து 1980 களின் இடைக்காலம் வரை பொதுவான வடிவமைப்பாக விளங்கியது. 1925 இல் கட்டப்பட்ட முந்தைய ஒகில்வே அரைவை ஆலை, விரெந்தாம், ஆல்பெர்ட்டா,கனடா.]]  
நியூயார்க், பபலோவில் 1843 இல் உருவாகிய நீராவியால் இயங்கும் கூலப் பதன்கலத்தின் தோற்றம் தவிர்க்கவியலாததும் அதேவேளையில் பேரளவு செல்வம் திரட்டவுமே எனலாம். எரீ கால்வாய் 1925 இல் வெட்டப்பட்டதும், பபலோ அமெரிக்கப் புவிப் பரப்பில் த்னியொரு சிறப்பிடம் பெறலானது. இது இரண்டு மாபெரும் அனைத்து நீர்த்தடகங்களுக்கு இடையில் அமைந்துவிட்டது: ஒன்று நியூயார்க் துறைமுகத்தில் இருந்து அட்சன் அற்ரின் வழியாக அல்பேனியூடாக அதற்கப்பால் உள்ள பபலோ துறைமுகத்தை இணைத்தது. அடுத்தது, கிரேட் ஏரிகள் பகுதியில் இருந்து எப்புறமும் வடக்கில் கனடாவுக்கும் மேற்கில் மிச்சிகான், விசுகான்சினுக்கும் தெற்கில் டெலெடோ, கிளீவ்லாந்துக்கும் கிழக்கில் அட்லாண்டிக் கடலுக்கும் படகில் போகமுடிந்த வழியாக அமைந்துவிட்டது.
# இந்திய உலோக வேலைக் கலை

காலச் சிலைகள்,~1080|]]  
**இந்திய உலோக வேலைக் கலை** (Indian metalwork) என்பது இந்தியாவின், மிகப் பழமையான கலைகளுள் ஒன்றாகும். இக்கலை சிறப்பாகத் தென்னிந்தியாவில் பழக்கத்திலிருந்து வந்திருக்கிறது. ஏனைய நுண்கலைகளில் போன்றே இக்கலையிலும் இந்திய நாட்டுக் கலைஞர்கள் மிகவும் தேர்ச்சி பெற்றிருந்தார்கள். பிற நாடுகளுடன் சம்பந்தம் ஏற்பட்டதால் அந்நாடுகளின் கலைகளின் சில அம்சங்களை இவர்கள் ஏற்றுக் கொண்டார்கள். அந்த அம்சங்கள் இவர்கள் கையில் ஒரு தனிப்பட்ட அழகைப் பெற்றன. அப்படியாயினும் இவர்கள் கையாண்ட முறை இந்திய நாட்டிற்கே உரிமையானதாகும். தவிர இந்திய நாட்டு உலோக வேலைக்கலைக்கு இரண்டு சிறந்த குணங்கள் உண்டு. இவை கலைஞர்கள் தாம் கையாளும் பொருள்களின் தன்மையை அறிந்திருப்பதும், அதிகமான வேலைப்பாடுகள் பெற்றிருப்பதுமாகும். தங்கம், வெள்ளி, செம்பு, இரும்பு இவற்றாலும், துத்தநாகம், ஈயம் முதலியவை சேர்ந்த கலப்பு உலோகத்தாலும் சாமான்கள் செய்யப்பட்டு வந்திருக்கின்றன.
# இந்திய உலோக வேலைக் கலை

## வரலாற்றுப் பதிவுகள்

இக்கலை சிந்துநதிப் பிரதேசத்தில் பழக்கத்தில் இருந்ததற்குச் சான்றாக அங்கே கிடைத்த நகைகள் உள்ளன. பிற்காலத்திலும் இக்கலை சிறப்பாகப் பயிலப்பட்டது என்பதை இலக்கியங்களிலிருந்தும், சிற்பம், ஓவியம் இவற்றிலிருந்தும் அறிகிறோம். இன்றும் இக்கலை சிறந்து விளங்குகிறது. இரும்பில் சாமான்கள் செய்யப்பட்டதற்குப் பல சான்றுகள் உண்டு. துருப்பிடிக்காத இரும்பை உருக்கி வேலை செய்வது மிகப் பழைய காலத்திலேயே இந்தியாவில் இருந்தது என்பதற்குக் குப்தர் காலத்தைச் சேர்ந்ததும் 6ஆம் நூற்றாண்டில் செய்யப்பட்டதாகக் கூறப்படுவதும், இப்பொழுது டெல்லியின் அருகே நாட்டப்பட்டிருப்பதுமான இரும்புத் தூணிலிருந்து அறிகிறோம். பிற்காலத்தில் பீடார் என்ற ஊரில் பாத்திரங்கள் செய்ய இரும்பைப் பயன்படுத்தினார்கள். தொன்றுதொட்டு வேலைப்பாடுகள் நிறைந்த கத்தி முதலிய ஆயுதங்களும் இரும்பால் செய்யப்பட்டுவந்தன. இவற்றில் சென்ற இரண்டு நூற்றாண்டுகளில் இந்திய நாட்டில் பல சமஸ்தானங்களில் செய்யப்பட்ட ஆயுதங்கள் மிகச் சிறந்த வேலைப்பாடுகள் உள்ளவைகளாக இருக்கின்றன. இவ்வித ஆயுதங்களில் பல தஞ்சாவூர் ஆயுதசாலையிலிருந்து கொண்டுவந்து, சென்னை அரசாங்கப் பொருட்காட்சிச்சாலையில் வைத்திருக்கிறார்கள். ஐதராபாத்தில் உள்ள சலார்ஜங் பொருட்காட்சிச்சாலையிலும் பலவகை வேலைப்பாடுகள் அமைந்த இரும்பு ஆயுதங்களைக் காணலாம்.
# இந்திய உலோக வேலைக் கலை

## முறைமைகள்

பல அழகிய வடிவுள்ளவைகளாக மட்டுமன்றி, அழகிய வேலைப்பாடுகள் பெற்றவைகளாகவும் இருக்கின்றன. இவ்வித சாமான்களைப் பல முறைகளில் செய்கிறார்கள். அம்முறைகளாவன :
அடித்து உருவாக்குதல் (Hammering), பதிப்புச்சித்திர வேலை (Inlaying), புறணிச்சித்திர வேலை (Incrusting), சரிகைச் சித்திர வேலை (Filigree), புடைப்பச்சு வேலை (Embossing), வார்ப்பு வேலை (Casting)
# இந்திய உலோக வேலைக் கலை

## வகைமை

### பதிப்புச் சித்திரவேலை

இதைச் ‘சுவாமி’ வேலை என்றும் சொல்லுவதுண்டு. இம்முறை திருப்பதி, தஞ்சாவூர் இவ்விரண்டு ஊர்களிலும் அதிகமாகப் பழக்கத்திலிருந்து வந்தது. செம்பாலான பாத்திரங்களின் மேல் வெள்ளியில் செய்த துணுக்குக்ககளைப் பதிப்பது வழக்கம். இச்சாமான்களில் செம்பு, தாம்பாளங்கள் பிரசித்தமானவை. திருப்பதி சாமான்களில் விக்கிரக வேலை அதிகமாகவும், தஞ்சாவூர் சாமான்களில் பூ, கொடி வேலைகள் அதிகமாகவும் காணப்படுகின்றன.
# இந்திய உலோக வேலைக் கலை

## வகைமை

### புறணிச் சித்திரவேலை

இதில் இரண்டு விதிகள் உண்டு. இரும்பு அல்லது காரியத்தாலான சாமான்களின் மேல் குறுக்கும் நெடுக்குமாகக் கோடுகள் செதுக்கி, அவற்றில் வெள்ளித்தகடு அல்லது கம்பியைப் புதைப்பது (Damascening) ஒரு முறை. மேல் சொன்ன சாமான்களில் நமக்கு வேண்டிய பூ, கொடி முதலிய வேலைகளைச் செதுக்கி, அவற்றில் வெள்ளித் தகட்டைப் புதைப்பது (Bielri Nkortgari) மற்றொரு முறை. வெள்ளி வேலை கறுப்புப் பாத்திரத்தில் இருப்பது ஒரு தனி அழகைக் கொடுக்கின்றது. தவிர,, பாத்திரங்களில் பல வடிவங்களும் அழகை மிகுவிக்கின்றன, இவ்விதமான பாத்திரங்கள் ஐதராபாத் இராச்சியத்திலுள்ள பீடார் என்ற ஊரில் மிகுதியாகச் செய்யப்பட்டன. பெரும்பாலும் முகம்மதியர்களே இவற்றை மிகுதியாகக் கையாண்டனர்.
# இந்திய உலோக வேலைக் கலை

## வகைமை

### வார்ப்பு வேலை

இம்முறையில் கைவிளக்குக்கள், குத்துவிளக்குக்கள், விக்கிரகங்கள் முதலியவை செய்யப்படுகின்றன. இந்தியா முழுவதும் இம்முறையில்மேற் சொல்லிய பொருள்கள் செய்வது வெகு நாட்களாகப் பழக்கத்தில் இருந்து வந்திருக்கிறது. இருந்தாலும், இக்கலை சிறப்பாகத் தென்னிந்தியாவில் வழக்கில் இருந்து வந்திருக்கிறது. கஜலட்சுமி உருவம் பெற்ற கைவிளக்குக்களும் கோயில்களில் காணப்படும் பல கிளைகளுடன் அழகிய வேலைப்பாடுகளமைந்த விளக்குக்களும், அன்னப் பறவையைத் தலையில் கொண்ட குத்துவிளக்குக்களும் பிரசித்தமானவை, தீபலட்சுமி என்ற ஒருவகை விளக்கையும் கோயில்களில் சாதாரணமாகக் காணலாம். இதில் ஒரு பெண் தன் கைகளில் ஒரு விளக்கை ஏந்தி நிற்பாள். இப்பாவையின்மேல் பலவித அழகிய வேலைப்பாடுகளைக் காணலாம். இம்முறையில் செய்யப்பட்ட சாமான்களில் சிறப்பு வாய்ந்தவைகளாகப் பொதுவாக உலோக வேலைக்கலையின் உயர்ந்த தன்மைக்கே உதாரணமாக இருப்பவை கோயில்களில் காணப்படும் பலவிதச் சிலைகளாகும்.
# மன்னவரு சின்னவரு

**மன்னவரு சின்னவரு** (*Mannavaru Chinnavaru*) என்பது 1999இல் பி. என். இராமச்சந்திர ராவ் இயக்கத்தில் வெளியான தமிழ்த்திரைப்படம்.இப்படத்தில் சிவாஜி கணேசன், அர்ஜூன், சௌந்தர்யா, கே.ஆர். விஜயா ஆகியோர் முன்னணிப் பாத்திரங்களில் நடித்துள்ளனர். இப்படம் நடிகர் அர்ஜூனின் நூறாவது படம். இப்படம் சுபவர்தா என்னும் தெலுங்குத் திரைப்படத்தின் தமிழ்வடிவமாகும். இப்படத்தின் தெலுங்கு வடிவத்தில் அர்ஜூன், சௌந்தர்யா ஆகியோர் நடித்துள்ளனர்.
# மன்னவரு சின்னவரு

## நடிகர்கள்

- சிவாஜி கணேசன் - ராஜசேகராக
- அர்ஜுன்- ராஜாவாக
- சௌந்தர்யா- மேகனாவாக
- மகேஸ்வரி- ஸ்வேதா
- விசு- சண்முகசுந்தரம் என
- கே. ஆர். விஜயா சண்முகசுந்தரத்தின் மனைவியாக
- ஆர்.சுந்தர்ராஜன்- மைனர் ராஜாமணியாக
- எஸ். எஸ். சந்திரன் - சிகரமாக
- நர்ரா வெங்கடேஸ்வர ராவ்- தர்மராஜாக
- ஸ்ரீகரி- சிவராஜ்
- அனு மோகன் - ராஜாமணியின் உறவினராக
- இடிச்சப்புளி செல்வராசு- கிராமத்து மனிதராக
# மன்னவரு சின்னவரு

## உற்பத்தி

அர்ஜுன் தனது தெலுங்குப் படமான சுபாவர்தாவை தமிழில் மறு ஆக்கம் செய்வதில் ஆர்வம் காட்டினார். தாணு ஒரு முக்கியமான பாத்திரத்திற்காக சிவாஜி கணேசனை அணுகினார், அவர் நடிக்க ஒப்புக்கொண்டார். படத்தின் தொடக்க விழா சென்னையில், தேனாம்பேட்டை, காமராஜர் மண்டபத்தில், 6 ஆகஸ்ட் 1998 அன்று நடந்தது.
# ஹெனன்

**ஹெனன்** என்பது சீன மக்கள் குடியரசின் ஒரு மாகாணமாகும். இது சீனாவின் மையப் பகுதியில் அமைந்துள்ளது. இதனை பெரும்பாலும் *ஜொங்யுவான்* அல்லது *ஜாங்ஜோ* என்று குறிப்பிடப்படுகிறது. இதன் பொருள் "மத்திய சமவெளி" அல்லது "மிட்லாண்ட்" என்று பொருள்படும். இருப்பினும் இந்த பெயர் முழு சீனாவிற்கும் பொருந்தும். சீன நாகரிகத்தின் பிறப்பிடமாக ஹெனன் உள்ளது. 3,000 ஆண்டுகளுக்கும் மேலான பதிவு செய்யப்பட்ட வரலாற்றை இது கொண்டுள்ளது, மேலும் சுமார் 1,000 ஆண்டுகளுக்கு முன்பு வரை சீனாவின் கலாச்சார, பொருளாதார மற்றும் அரசியல் மையமாக இருந்தது.  
ஹெனன் மாகாணம் ஏராளமான பாரம்பரிய தளங்களை கொண்டுள்ளது. இதில் சாங் வம்ச தலைநகரான இடிபாடுகள் மற்றும் சவொலின் மடலாயம் ஆகியவை அடங்கும் . சீனாவின் எட்டு பெரிய பண்டைய தலைநகரங்களில் நான்கு, இலுவோயோங், அன்யாங், கைஃபெங் மற்றும் செங்சவு ஆகியவை ஹெனானில் அமைந்துள்ளன. டாய் சியின் நடைமுறை செங்சவு கிராமத்திய் (சென் பாணி) தொடங்கியது, பின்னர் யாங் மற்றும் வு பாணிகளைப் போலவே.
# ஹெனன்

## வரலாறு

ஹெனன் என்பது மஞ்சள் ஆற்றின் தெற்கே என்றும் பொருள்படும். மாகாணத்தின் கால் பகுதி மஞ்சள் ஆற்றின் வடக்கே அமைந்துள்ளது. இது ஹுவாங் ஹீ என்றும் அழைக்கப்படுகிறது. இது பரப்பளவு கொண்டது. ஹெனன் வளமான மற்றும் அடர்த்தியான வட சீன சமவெளியின் பெரும்பகுதியை உள்ளடக்கியது. அதன் அண்டை மாகாணங்கள் சாங்க்சி, சான்க்சி, ஏபெய், சாண்டோங், அன்ஹுய் மற்றும் ஹூபேய் என்பதாகும். 94 மில்லியனுக்கும் அதிகமான மக்கள்தொகை கொண்ட சீனாவின் மூன்றாவது அதிக மக்கள் தொகை கொண்ட மாகாணம் ஹெனன் ஆகும். அது ஒரு நாடாக இருந்தால், எகிப்து மற்றும் வியட்நாமை விட ஹெனன் உலகின் அதிக மக்கள் தொகை கொண்ட 14 வது நாடாக இருக்கும்.
# ஹெனன்

## வளர்ச்சி

இது மண்வளம் மிக்க பகுதிகளைக் கொண்டுள்ளது. இதன் பரப்பளவு 1,67,000 சதுர கி.மீ ஆகும். சீனாவில் அதிக மக்கள் தொகை கொண்ட மாகாணங்களில் மூன்றாவது இடம் பெற்றுள்ளது. பொருளாதார அளவில் சீனாவின் ஐந்தாவது பெரிய மாகாணம் இது. இதன் பொருளாதார வளர்ச்சிக்கு உழவுத் தொழில், சுற்றுலா, தொழிற்சாலைகள் உதவுகின்றன.  
ஹெனன் சீனாவின் 5 வது பெரிய மாகாண பொருளாதாரம் மற்றும் உள்நாட்டு மாகாணங்களில் மிகப்பெரியது. இருப்பினும், பிற கிழக்கு மற்றும் மத்திய மாகாணங்களுடன் ஒப்பிடும்போது தனிநபர் மொத்த உள்நாட்டு உற்பத்தி குறைவாக உள்ளது. சீனாவில் குறைவான வளர்ச்சியடைந்த பகுதிகளில் ஒன்றாக ஹெனன் கருதப்படுகிறது. அலுமினியம் மற்றும் நிலக்கரி , அத்துடன் விவசாயம், கனரக தொழில், சுற்றுலா மற்றும் சில்லறை விற்பனை ஆகியவற்றின் அடிப்படையில் பொருளாதாரம் தொடர்ந்து வளர்ந்து வருகிறது. உயர் தொழில்நுட்பத் தொழில்கள் மற்றும் சேவைத் துறை வளர்ச்சியடைந்து செங்சவு மற்றும் இலுவோயோங்கைச் சுற்றி குவிந்துள்ளது.
# ஹெனன்

## மக்கள் தொகை

இது 17 பிரிவுகளாகப் பிரிக்கப்பட்டுள்ளது. இங்கு பத்து கோடி மக்கள் வசிக்கின்றனர். சீன பௌத்தம், தாவோயிசம் உள்ளிட்ட மதங்களைப் பின்பற்றுகின்றனர். இங்குள்ளோர் மாண்டரின் மொழியினை சீனத்தின் வட்டார வழக்கில் பேசுகின்றனர்  
தோராயமாக 93.6 மில்லியன் மக்கள் தொகையுடன் , ஹெனான் குவாங்டாங் மற்றும் சாண்டாங்கிற்கு அடுத்தபடியாக மூன்றாவது அதிக மக்கள் தொகை கொண்ட சீன மாகாணமாகும். இது உலகின் ஐந்தாவது அதிக மக்கள் தொகை கொண்ட துணை தேசிய பிரிவாகும் . அது ஒரு நாடாக இருந்தால், அது மெக்ஸிகோவுக்குப் பின்னால் மற்றும் பிலிப்பைன்ஸுக்கு முன்னால் உலகின் பன்னிரண்டாவது மக்கள்தொகை கொண்டதாக இருக்கும். இருப்பினும், ஹுகோ அமைப்பு சீனாவில் அதிக மக்கள் தொகை கொண்ட மாகாணமாக 103 மில்லியனுக்கும் அதிகமான மக்களைக் காட்டுகிறது, ஏனெனில் புலம்பெயர்ந்த ஹெனானியத் தொழிலாளர்களை அவர்கள் தற்போது வசிக்கும் மாகாணத்திற்குப் பதிலாக ஹெனானில் வசிப்பவர்களாகக் கருதுகின்றனர். மறுபுறம், குவாங்டாங்கில் 81 மில்லியன் மக்கள் மட்டுமே இருப்பதாகக் காட்டப்படுகிறது. மற்ற மாகாணங்களிலிருந்து குடியேறியவர்களின் வருகையால் உண்மையான மக்கள் தொகை 95 மில்லியன்.ஆகும் &nbsp;
# வலுஊட்டும் திரை

**வலுஊட்டும் திரை** (*Intensifying screen*) என்பது கதிரியல் துறையில் பயன்படுத்தப்படும் ஒரு முக்கிய துணைக் கருவியாகும்.எக்சு கதிர்களைக் கொண்டு நேரடியாகப் கதிர் படம் எடுக்கும் போது ,அவைகளின் அதிக ஊடுருவற்திறனால் கதிர் படம் பெறப் பயன் படாமல் ஊடுருவிச் செல்லுகின்றன.எனவே படத்தினைப் பெற அதிக கதிர்வீச்சனை பாய்ச்சவேண்டிய நிலை உருவாகிறது.இதன் காரணமாக நோயாளி தேவையற்ற கதிர் ஏற்பளவினை பெறநேருகிறது.இவ்வளவு சிறிதேயாயினும் உடல்நலக் கேட்டினை தோற்று வக்கக்கூடும். இதனைத் தவிற்க வலுஊட்டும் திரைகள் பயன்படுத்தப்படுகின்றன.  
வலுஊட்டும் திரைகளில் சிங் சல்பேட்,கேட்மியம் சிங் சல்பேட் போன்ற உடனொளிர் பண்புடைய பொருட்கள் மிகவும் சீராக பொடியாகப் பெறப்படுகிறது.பின் இது ஒட்டும் தன்மையுடைய பொருளுடன் சேர்த்து நல்ல பசையாகப் பெறப்படுகிறது.இப்பசை ஒரு சீரான ஓர் அட்டையில் ஒரே கனஅளவில் பூசப்படுகிறது.இதன்மேல் ஒளிகடத்தும் பண்புடையதும் பாதுகாப்பினைக் கொடுக்க வல்லதுமான ஒரு பூச்சு(Protective coat or T coat ) உள்ளது.இதுவே வலுஊட்டும் திரை எனப்படுகிறது.இதற்கு முக்கிய காரணம் எக்சு கதிர்கள் இத்திரைகளால் ஏற்கப்பட்டு அதிக ஒளியினை உமிழ்கிறது.இக்கதிர்களே கதிர்படம் தோன்றகக் காரணமாகும்.இந்நிலையில் குறைந்த எக்சு கதிர்களே கதிர் படத்தினைப் பெற போதுமானது எனவேதான் இது வலுஊட்டும் திரை எனப்படுகிறது.  
பி ஏ ஆர் சி குறிப்புகள்.
# ஈக்குசெட்டம்

**ஈக்குசெட்டம்** (Equisetum) என்பது மிகவும் பழங்காலத் தாவரம் ஆகும். இது சுமார் 10 கோடி ஆண்டுகளுக்கு முன்பு அதிகளவில் வாழ்ந்தன. இது ஈக்குசெட்டேசி (Equisetaceae) என்னும் தாவரக் குடும்பத்தைச் சேர்ந்தது. சில இனங்கள் 30 மீட்டர் உயரம் கொண்ட மரங்களாகவும் இருந்தன. அவை அழிந்து விட்டன. சில மட்டும் இன்று வரை உள்ளன. ஆகவே இதை உயிருடன் வாழ்ந்து கொண்டிருக்கும் புதை படிவத் தாவரம் ( Living Fossil) என்கின்றனர்.
# ஈக்குசெட்டம்

## வளரியல்பு

நீர் நிலைகள், சதுப்பு பகுதிகள் போன்ற இடங்களில் வளர்கின்றன. இது 10 செ.மீ முதல் 15 அடி உயரம் வரை வளரும். இதன் தண்டானது கணு கணுவாக இருக்கும். ஒவ்வொரு கணுவும் 2 செ.மீ முதல் 30 செ.மீ நீளம் கொண்டது. கணுக்களில் பல சிறு கிளைகள் தோன்றும்.இதைப் பார்க்கும் போது குதிரையின் வால் போல் காட்சித் தரும்.ஆகவேதான் இவைகளுக்கு குதிரைவால்(Horsetail) செடி என பெயர் வைத்துள்ளனர்.
# ஈக்குசெட்டம்

## சிற்றினம்

ஈக்குசெட்டம் என்னும் பேரினத்தில் 23 சிற்றினங்கள் உள்ளன .இவை உலகின் பல பகுதிகளில் வளர்கின்றன.இவற்றில் ஈக்குசெட்டம் ஹைமலே,ஈக்குசெட்டம் புளுவிடைல்,ஈக்குசெட்டம் மைரியோசெட்டம் மற்றும் ஈக்குசெட்டம் ஆர்வன்ஸ் ஆகியவை முக்கியமானவை ஆகும்.
# ஈக்குசெட்டம்

## ஈக்குசெட்டம் ஹைமலே

ஈக்குசெட்டம் ஹைமலே(Equisetum hyemale) என்கிற தாவரம் வட அமெரிக்கா,ஐரோப்பா ,வடக்கத்திய ஆசியா போன்ற நாடுகளில் காணப்படுகிறது.இதை கரடு முரடான குதிரைவாலி ,பாம்பு புல் என் அழைக்கின்றனர்.கடல் மடத்தில் இருந்து 2530 மீட்டர் உயரத்திலும் வளர்கின்றன.ஏரி ,குளம் மற்றும் நீரோடைகளைச் சுற்றி இது வளர்ந்து இருப்பதைக் காணலாம்.இவை 3 அடி உயரம் வரை வளரும்.நாணல் போன்ற தண்டு உடையது.தண்டிலிருந்து இசைக் கருவிகள் செய்கின்றனர்.
# ஈக்குசெட்டம்

## ஈக்குசெட்டம் புளுவிடைல்

ஈக்குசெட்டம் புளுவிடைல் (Equisetum fluviatile) என்கிற தாவரம் மிகவும் பழங்காலத்தைச் சேர்ந்த தாவரம் ஆகும்.இதை நீர் குதிரைவாலி என்கின்றனர்.இதன் தண்டு தடிமனனாது .இது அடர் பச்சை நிறமும்,80 சதவீதம் வெற்றிடமும் கொண்டது.இத்தாவரம் 2-3 அடி உயரம் வரை வளரும்.ஆண்,பெண் தண்டுகள் தனித்தனியானவை.ஆனால் பார்ப்பதற்கு ஒரே மாதிரியாகத் தெரியும்.
# ஈக்குசெட்டம்

## ஈக்குசெட்டம் மைரியோசெட்டம்

ஈக்குசெட்டம் மைரியோசெட்டம்(Equisetum myriochaetum) என்கிற தாவரம் மெக்சிகோவைத் தாயகமாகக் கொண்டுள்ளது .இது புல் போன்றது.15 அடி உயரம் வரை வளரும்.சில சமயங்களில் 24 அடி உயரம் வரை வளரக்கூடியது.உயிருள்ள குதிரைவாலிகளில் மிகப் பெரியது.ஆகவே மிகப் குதிரைவாலி (Giant horesetail)என இதற்குப் பெயர்.
# ஈக்குசெட்டம்

## ஈக்குசெட்டம் ஆர்வன்ஸ்

ஈக்குசெட்டத்தில் பல்வேறு இனங்கள் உள்ளன.அவற்றில் ஒன்று ஈக்குசெட்டம் ஆர்வன்ஸ் ( Equisetum arvense) என்பதாகும்.இது வட அமெரிக்கா,நார்வே,சுவீடன்,பின்லாந்து,இந்தியா ,ஈரான்,சிலி,பிரேசில் மற்றும் ஆஸ்திரேலியா போன்ற நாடுகளில் இயற்கையாக வளர்கின்றன. இதை குதிரைவால் செடி, சூனிய சுல்தான், பாம்பு புல் என பல பெயர்களில் அழைக்கிறார்கள்.இது வித்தியாசமான தோற்றம் உடையது.ஆகவே இதை சூனியக்காரச் செடி என்று கூறுவதும் உண்டு.சில இடங்களில் பீடைச் செடி என்கின்றனர்.இந்த இனத்திற்கு 108 ஜோடி குரோமோசோம்கள் உள்ளன.  
இச்செடியின் அடியில் மட்டத்தண்டு கிழங்கு(Rhizomatous stem) உள்ளது.ஒவ்வொரு கணுவிலும் 4-8 செதில் இலைகள் காணப்படுகின்றன.இலையின் கக்கங்களில் இருந்து சிறிய கிளைகள் உண்டாகும்.அதன் குறுகிய தண்டின் நுனிகளில் ஸ்பொராஞ்சியங்கள் உண்டாகின்றன.இந்த அமைப்பிற்கு ஸ்ட்ரோபிலா (Strobila)என்று பெயர். இதன் உள்ளே ஸ்போர்கள் என்னும் விதை துகள்கள் உள்ளன.ஸ்போர்கள் எல்லாம் ஒரே மாதிரியானவை.ஸ்பொராஞ்சியங்கள் வெடித்து ஸ்போர்கள் வெளிவரும்.ஸ்போர்கள் நெடுங்காலம் ஓய்வு நிலையில் இருக்கும்.நீர் மெல்லிய படலமாக இருக்கும் இடங்களில் ஸ்போர்கள் முளைக்கத் தொடங்கும்.  
தீ மற்றும் நோய் போன்ற காரணங்களால் தாவரம் பாதிக்கும் போது இதை அப்புறப்படுத்தினால்,உடனே புதிய தாவரம் இதன் மட்டத் தண்டுக் கிழங்கில் இருந்து தோன்றிவிடும்.இதை வீடுகளில் அழகிற்காகவும் வருகின்றனர்.ஈரம் நிறைந்த இடங்களில் இதனை நட்டால் அந்த இடத்தில் உள்ள ஈரத்தை உறிஞ்சிவிடும்.  
இதன் கணுக்களில் 10 சதவீதம் சிலிக்கான் உள்ளது. இது தவிர பொட்டாசியம் மற்றும் கால்சியம் போன்ற தாதுக்களும் உள்ளன.ஆகவே செடியின் தண்டினைக் கொண்டு உலோகப் பாத்திரங்கள்,சமையல் பாத்திரங்கள்,டின்கள் போன்றவைகளைத் துலக்குவதற்குப் பயன்படுத்துகின்றனர்.ஆகவே இதனைப் பாத்திரம் சுத்தம் செய்யும் தாவரம் என்கின்றனர்.
# ஈக்குசெட்டம்

## பயன்

இச்செடியைக் கொண்டு ஆஸ்திரேலியாவில் டீ தயாரிக்கின்றனர்.இதன் இளம் குருத்தை ஜப்பான் மற்றும் கொரியாவில் காய்கறியாகச் சமைக்கின்றனர்.இதில் வைட்டமின் A,E,C ஆகியனவும் உள்ளன. நீரில் கொதிக்க வைத்து குளிக்கின்றனர் .இது தோல் வியாதி, சிறுநீரகப் பிரச்சனை போன்றவற்றிற்கு நாட்டு மருந்தாகப் பயன்படுத்துகின்றனர்.
# மூன்றாம் ஆங்கிலேய மராத்தியப் போர்

**மூன்றாம் ஆங்கிலேய மராத்தியப் போர்** (1817 – 1818) என்பது கம்பெனி ஆட்சிக்கும், மராத்திய கூட்டமைப்புக்கும் இடையே, 1817 – 1818ல் நடைபெற்ற போரில், ஆங்கிலேயர்கள் இந்தியாவை முழுமையாக வெல்வதற்குமான ஒரு போராக அமைந்தது.>  
மாரத்தியப் பகுதிகளைப் பிடிக்கும் நோக்கில் இப்போரானது பிரித்தானிய தலைமை ஆளுநராக இருந்த வாரன் ஹேஸ்டிங்ஸ் என்பவரால், ஆங்கிலேய படைத்தலைவர் சர் தாமஸ் ஹிஸ்லாப் தலைமையில் பிரித்தானியப் படைகள் மராத்திய கூட்டமைப்பை எதிர்கொண்டனர்.  
போரின் முடிவில் மராத்திய கூட்டமைப்பு, கம்பெனி ஆட்சியிடம் வீழ்ந்தது. மராத்திய பேஷ்வாவின் ஆட்சி முடிவுக்கு வந்தது. மராத்திய மன்னர் இரண்டாம் பாஜி ராவ் பித்தூருக்கு அனுப்பப்பட்டார். அவருக்கு ஆண்டு 80,000 பவுண்ட் ஸ்டெர்லிங் ஓய்வூதியமாக கிழக்கிந்திய கம்பெனி ஆட்சி வழங்கியது.  
போரில் தோற்ற மராத்திய கூட்டமைப்பின் குவாலியர் அரசு, இந்தூர் அரசு, நாக்பூர் அரசு, பரோடா அரசு, கோல்ஹாப்பூர் அரசு மற்றும் சதாரா முதலிய மராத்திய அரசுகள், கிழக்கிந்திய கம்பெனி வகுத்த துணைப்படைத்திட்டத்தையும், ஆங்கிலேயர்களின் மேலாத்திக்கத்தையும் ஏற்று, சுதேச சமஸ்தான மன்னர்களாக இந்தியா விடுதலை அடையும் வரை ஆண்டனர்.  
1848ல் ஆண் வாரிசு அற்ற சதாரா இராச்சியத்தை, அவகாசியிலிக் கொள்கையின் படி, பிரித்தானிய இந்தியாவின் பம்பாய் மாகாணத்துடன் ஆங்கிலேயர்கள் இணைத்தனர். பின்னர் 1948ல் முன்னாள் மராத்திய சுதேச சமஸ்தானங்கள் இந்திய அரசுயுடன் இணைக்கப்பட்டது.
# மூன்றாம் ஆங்கிலேய மராத்தியப் போர்

## மராத்தியர்களும் ஆங்கிலேயரும்

1674 ஆம் ஆண்டில் போன்சலே வம்சத்தின் சிவாஜி என்பவரால் மராட்டிய வம்சம் நிறுவப்பட்டது . சிவாஜியின் மராத்திய பேரரசின் குடிமக்கள் மத்தியில் பொதுவான பேசும் மொழி மராத்தி இந்து மதம், மற்றும் அதன் தேசிய உணர்வு ஆகியன ஆகும். சிவாஜி இந்துக்களை முகலாயர்களிடமிருந்தும் பிஜப்பூரின் முஸ்லீம் சுல்தானிடமிருந்தும் விடுவிப்பதற்கான முயற்சிகளுக்கு தலைமை தாங்கினார் மற்றும் இந்துக்களின் ஆட்சியை நிறுவினார்.  
இந்த இராச்சியம் மராத்தி மொழியில் இந்துவி சுவராச்சியம் ("இந்து சுயராஜ்யம் ") என்று அழைக்கப்பட்டது. சிவாஜியின் தலைநகரம் ராய்காட்டில் இருந்தது . சிவாஜி தனது பேரரசை முகலாய சாம்ராஜ்யத்தின் தாக்குதல்களிலிருந்து வெற்றிகரமாக பாதுகாத்தார், மேலும் அவரது மராத்திய பேரரசு சில தசாப்தங்கள் இந்தியாவில் முதன்மையான சக்தியாக நீடித்தது. மராத்திய நிர்வாகத்தின் ஒரு முக்கிய அங்கமாக எட்டு அமைச்சர்கள் இருந்த சபை, *அஷ்டா பிரதான்* (எட்டு பேரவை) என்று அழைக்கப்பட்டது. அஷ்டா பிரதான் மூத்த உறுப்பினராக *பேஷ்வா* அல்லது *முக்யா பிரதான்* (பிரதமர்) என்று அழைக்கப்பட்டார்.
<sup data-ve-ignore="true">&#x5B; *<span title="This claim needs references to reliable sources. (March 2018)">மேற்கோள் தேவை</span>* &#x5D;</sup>
# மூன்றாம் ஆங்கிலேய மராத்தியப் போர்

## மராத்தியர்களும் ஆங்கிலேயரும்

### வளர்ந்து வரும் ஆங்கிலேய சக்தி

18 ஆம் நூற்றாண்டின் முற்பகுதியில் மராத்தியர்கள் முகலாயர்களுடன் சண்டையிட்டுக் கொண்டிருந்தபோது, மும்பை, சென்னை மற்றும் கொல்கத்தாவில் ஆங்கிலேயர்கள் சிறிய வர்த்தக பதவிகளை வகித்தனர். 1739 மே மாதம் மராட்டியர்கள் அண்டை நாடான வசாயில் போர்த்துகீசியர்களை தோற்கடித்ததைக் கண்ட பிரித்தானிய மும்பையின் கடற்படைப் பதவியை பலப்படுத்தியது. மராத்தியர்களை மும்பையிலிருந்து வெளியேற்றுவதற்கான முயற்சியாக, ஒரு ஒப்பந்தத்தை பேச்சுவார்த்தை நடத்த ஆங்கிலேயர்கள் தூதர்களை அனுப்பினர். அதில் தூதர்கள் வெற்றி பெற்றானர், மேலும் 1739 ஜூலை 12 அன்று ஒரு ஒப்பந்தம் கையெழுத்தானது, இது மராத்திய பிரதேசத்தில் சுதந்திர வர்த்தகத்திற்கான பிரித்தானிய கிழக்கிந்திய கம்பெனி உரிமைகளை வழங்கியது. தெற்கில், ஐதராபாத்தின் நிசாம் மராட்டியர்களுக்கு எதிரான போருக்கு பிரெஞ்சுக்காரர்களின் ஆதரவைப் பெற்றார். [குறிப்பு 2] இதற்கு எதிர்வினையாக, பேஷ்வா ஆங்கிலேயரிடம் ஆதரவைக் கோரினார், ஆனால் அவர்கள் மறுத்துவிட்டனர். ஆங்கிலேயர்களின் வளர்ந்து வரும் சக்தியைக் காண முடியாமல், உள்நாட்டு மராத்திய மோதல்களைத் தீர்க்க அவர்களின் உதவியை நாடி பேஷ்வா ஒரு முன்னுதாரணத்தை அமைத்தார். ஆதரவு இல்லாத போதிலும், மராத்தியர்கள் ஐந்து ஆண்டுகளில் நிசாமை தோற்கடிக்க முடிந்தது.
# மூன்றாம் ஆங்கிலேய மராத்தியப் போர்

## மராத்தியர்களும் ஆங்கிலேயரும்

### ஆங்கிலேயர்-மராத்தியர் உறவுகள்

கோல்கர் மற்றும் சிண்டேவின் முரண்பாடான கொள்கைகள் மற்றும் பேஷ்வாவின் குடும்பத்தில் ஏற்பட்ட உள் தகராறுகள் காரணமாக 1773 இல் நாராயணராவ் பேஷ்வாவின் கொலையின் காரணமாக வடக்கில் மராத்திய ஆதாயங்கள் ரத்து செய்யப்பட்டன. இதன் காரணமாக, வட இந்தியாவில் இருந்து மராத்தியர்கள் கிட்டத்தட்ட மறைந்து விட்டனர் . உள்நாட்டு மராத்திய போட்டிகள் காரணமாக ரகுநாதராவ் பேஷ்வா பதவியிலிருந்து வெளியேற்றப்பட்டார். அவர் ஆங்கிலேயரின் உதவியை நாடினார், அவர்கள் 1775 மார்ச்சில் அவருடன் சூரத் ஒப்பந்தத்தில் கையெழுத்திட்டனர். இந்த ஒப்பந்தம் சால்செட் தீவு மற்றும் பஸ்ஸீன் கோட்டையின் கட்டுப்பாட்டிற்கு ஈடாக அவருக்கு இராணுவ உதவியை வழங்கியது.
# மூன்றாம் ஆங்கிலேய மராத்தியப் போர்

## மராத்தியர்களும் ஆங்கிலேயரும்

### பிரித்தானிய கிழக்கிந்திய கம்பெனி

இந்தியா வருவதற்கு ஆங்கிலேயர்கள் ஆயிரக்கணக்கான மைல்கள் பயணம் செய்தனர். அவர்கள் இந்திய புவியியலைப் படித்தனர் மற்றும் இந்தியர்களைக் கையாள உள்ளூர் மொழிகளில் தேர்ச்சி பெற்றனர். [குறிப்பு 5]  
போரின் போது, பிரித்தானிய கிழக்கிந்திய கம்பெனியின் சக்தி அதிகரித்துக்கொண்டே இருந்தது, அதே நேரத்தில் மராட்டிய பேரரசு வீழ்ச்சியடைந்தது. முந்தைய ஆங்கிலோ-மராத்தா போரில் ஆங்கிலேயர்கள் வெற்றி பெற்றனர் மற்றும் மராட்டியர்கள் அவர்கள் தயவில் இருந்தனர். இந்த நேரத்தில் மராட்டிய பேரரசின் பேஷ்வா இரண்டாம் பாஜி ராவ் ஆவார் . முன்னர் பேஷ்வாவுடன் பக்கபலமாக இருந்த பல மராட்டிய தலைவர்கள் இப்போது பிரித்தானிய கட்டுப்பாட்டில் அல்லது பாதுகாப்பில் இருந்தனர்.  
=
# குதிரைக் கொட்டில்

**கொட்டில்** என்பது பண்ணை ஒன்றில் பல்வேறு நோக்கங்களுக்காகப் பயன்படும் வேளாண்மைக் கட்டிடமாகும். வட அமெரிக்காவில் கொட்டில் அல்லது கொட்டகை என்பது கால்நடை மற்றும் குதிரை முதலான விலங்கு வளர்ப்பு, கருவிகள், தீவனம் ஆகியவற்றை பராமரிக்கும் இடமாகும். மக்களை தங்கவைக்கும் இடமும் கொட்டில் எனும் பெயரால் அழைக்கப்படுவதுண்டு. இதன் அடிப்படையில் கொட்டில் எனும் சொல், புகையிலை கொட்டில், பசு மாட்டுக் கொட்டில், ஆட்டுக் கொட்டில், என வழங்கப்படுகின்றது.  
**குதிரைக் கொட்டில் ** அல்லது **குதிரைக் கொட்டடி** அல்லது **குதிரை இலாயம்** *(stable)* கால்நடைகளைக் குறிப்பாக குதிரைகளைக் கட்டிவைக்கும் கட்டிடமாகும். இக்கட்டிடத்தில் ஒவ்வொரு விலங்குக்குமான தனிக் கொட்டகைகள் இருக்கும். இன்றளவில் பலவகையான குதிரைக் கோட்டில்கள் வழக்கில் உள்ளன; அமெரிக்கவகைக் கொட்டில்(barn) என்பது இருபுறமும் திறந்த கதவுகள் அமைந்த பெரிய கொட்டில் ஆகும். அதில் ஒவ்வொரு உறுப்படிக்கும் தனிக் கொட்டகை அமைந்திருக்கும். இச்சொல் தனி உரிமையாளரிடம் உள்ள கால்நடைகளைக் கட்டிவைக்கும் இடத்துக்கும் வழங்கலாம். குதிரைக் கொட்டில் உள்ள கட்டிடம் பண்ணையிலோ வீட்டிலோ அமையலாம்.  
காலநிலை, கட்டுபொருள், வரலாற்றுக் காலம், கட்டிடக்கலைப் பண்பாட்டு வகை ஆகியவற்றைப் பொறுத்து குதிரைக் கொட்டிலின் புறவடிவமைப்பு பெரிதும் வேறுபடுகிறது. செங்கல், கல், மரம், எஃகு போன்ற பலவகைக் கட்டுபொருள்கள் குதிரைக் கொட்டிலின் கொத்து வேலைக்குப் பயன்படலாம். குதிரைக் கொட்டில்கள் ஓரிரு விலங்குகளை அடைக்கும் சிறிய வீட்டுக் கட்டிடம் முதல் வேளாண் கண்காட்சி அல்லது குதிரைப் பந்தயக் களம் போன்ற பல நூறு விலங்குகளை அடைக்கும் பெரிய கட்டிடங்கள் வரை அளவில் வேறுபடுகின்றன.
# குதிரைக் கொட்டில்

## வரலாறு

குதிரைக் கொட்டில் வரலாற்றியலாக பண்ணைகளில் உருவாகிய இரண்டாம் வகைக் கட்டிடமாகும் உலகின் மிகப் பழைய குதிரைக் கொட்டில்கள் பண்டைய எகிப்தில் பை-இரமேசெசு எனும் தொல்நகரிலும் குவந்திரிலும் கண்டுபிடிக்கப்பட்டன. இவை இரமேசெசுவில் கிமு 1304- கிமு1237 கால இடைவெளியில் உருவாக்கப்பட்டுள்ளன. இவை 182,986 ச.அடி பரப்பளவு கொண்டவை. இவை நீர் வடிய சரிவான தரையுடன் 480 குதிரைகளைக் அடைக்கும் அளவுக்குப் பெரியனவாக அமைந்து இருந்தன.  
தனிக் குதிரைக் கொட்டில் 16 ஆம் நூற்றாண்டு முதலே கட்டப்பட்டுள்ளது. இவை வீட்டுக்கு அருகில் நல்லமுறையில் கட்டப்பட்டன. ஏனெனில், விலங்குகள் அக்காலத்தில் பெரிதும் பேணிப் போற்றப்பட்டன. இது பொருளியலாக பயன் தந்ததோடு அவர்களுக்கு சமூக மதிப்பையும் வழங்கின. 19 ஆம் நூற்றாண்டு இடையில் மேலாளர்களைக் கொண்டு கவனித்த தீவனக் கொட்டிகள் அமைந்த பல குதிரைகளைக் கட்டிவைத்த குதிரைக் கொட்டில்கள் அமைந்து இருந்ததாகத் தெரிய வந்துள்ளது.  
பெரும்பிரித்தானியாவில் மரபாக மேல்தளத்தில் தீவனக் கிடங்கும் அமைந்திருந்துள்ளன. கொட்டிலின் முகப்பில் சுழல் கதவொன்று இருந்துள்ளது. கதவுகளும் சாளரங்களும் சீரொருமையோடு அமைக்கபட்டிருந்துள்ளன. கொட்டிலின் உட்பகுதிகள் பல கொட்டகைகளாகப் பிரிக்கப்பட்டிருந்துள்ளன. இவற்றில் குதிரை இனப்பெருக்கத்துக்காகவும் குட்டிகளுக்காகவும் நோயுற்ற குதிரைகளுக்காகவும் தனித்தனியாகப் பெரிய அறைகளும் அமைந்திருந்துள்ளன. தரைகள் கல்லடுக்காலும் பிறகு செங்கல்லடுக்காலும் நீர் வடிதாரைகளோடும் வடிவமைக்கப்பட்டுள்ளன. கொட்டிலுக்கு வெளியே முதல் தளத்தில் குதிரைகளைப் பேணியவர்கள் வாழ்ந்துள்ளனர்.
# குதிரைக் கொட்டில்

## குதிரைகள்

குதிரைக் கொட்டில் எப்போதும் பயற்சியாளர், நோட்டமிடுபவர், பேணுநர் வாழும் பெரிய வளாகத்தில் அமைந்திருக்கும்.
# குதிரைக் கொட்டில்

## பிற பயன்கள்

"Stable" எனும் ஆங்கிலச் சொல் ஒருவரால் பயிற்றப்பட்ட விளையட்டு வீரர் குழுவையும் கலயரங்கின் கலைஞர் குழுவையும் குறிக்கும்.  
வரலாற்றியலாக இந்த ஆங்கிலச் சொல் குதிரைப்படை வீரர் குழுவையும் குறிக்கும்.
# மர்கசி மாகாணம்

**மர்கசி மாகாணம்** (**Markazi Province**, பாரசீக மொழி : استان مرکزی , *Ostān-e Markazi* ) என்பது ஈரான் நாட்டின் முப்பத்தி ஓரு மாகாணங்களில் ஒன்றாகும். இத்ம மாகாணத்தின் பெயரிலுள்ள *மார்கசி* என்ற சொல்லுக்கு பாரசீக மொழியில் *மையம்* என்று பொருள் ஆகும். 2014 இல் இந்த மாகாணம் நான்காவது மண்டலத்தில் வைக்கப்பட்டது.  
மார்கசி மாகாணமானது ஈரான் நாட்டின் மேற்குப் பகுதியில் உள்ளது. அதன் தலைநகரமாக அராக் நகரம் உள்ளது. இதன் மக்கள் தொகை 1.41 மில்லியன் என மதிப்பிடப்பட்டுள்ளது. மாகாணத்தின் தற்போதைய எல்லைகளானது 1977 ஆம் ஆண்டிலிருந்து இருந்து வருகின்றது. அந்த ஆண்டுதான் தற்போதைய மர்கசி மாகாணம் மற்றும் தெஹ்ரான் மாகாணமாக பிரிக்கப்பட்டன. மேலும் இதனுடன் இஸ்ஃபஹான் மாகாணம், செம்னான் மாகாணம் மற்றும் சஞ்சன் மாகாணம் ஆகிய மாகாணங்களின் சில பகுதிகளும் இணைக்கப்பட்டன.  
இந்த மாகாணமானது சுற்றிலும் நிலப்பரப்பால் சூழ்ந்துள்ளது. இதன் எல்லைகளாக வட திசையில் கிங்ஸ்க்வின் மாகாணம் மற்றும் தெஹ்ரான் மாகாணம் ஆகிய மாகாணங்கள் போன்றவையும், கிழக்கு திசையில் கியோம் மாகாணமும், தெற்கு திசையில் இசுபகான் மாகாணம் மற்றும் உலுரித்தான் மாகாணம் போன்ற மாகாணங்களும், மேற்கு திசையில் அமதான் மாகாணம் போன்ற மாகாணங்கள் எல்லைகளாக அமைந்துள்ளன.  
மாகாணத்தின் முக்கிய நகரங்களாக சவே நகரம், அராக் நகரம், மஹல்லத் நகரம், ஜராண்டியே நகரம், கோமெய்ன் நகரம், டெலிஜன் நகரம், தஃப்ரெஷ் நகரம், அஷ்டியன் நகரம், ஷாஜந்த் நகரம் (முன்பு சர்பந்த் நகரம் என்று அழைக்கப்பட்டது) மற்றும் ஃபராஹான் நகரம் போன்றவை முக்கிய நகரங்களாக உள்ளன.
# மர்கசி மாகாணம்

## வரலாறு

கி.மு. முதல் ஆயிரமாண்டு காலத்தில் மார்க்கசி மாகாணமானது மீடியாப் பேரரசின் ஒரு பகுதியாக இருந்தது. இந்த பேரரசில் நவீனகால ஈரான் நாட்டின் மத்திய மற்றும் மேற்கு பகுதிகள் அனைத்தும் இதில் அடங்கும். இப்பகுதி ஈரானியப் பீடபூமியில் உள்ள பழங்கால குடியிருப்புகளில் ஒன்றாக கருதப்படுகிறது. இப்பகுதியில் உள்ள ஏராளமான பழங்கால இடிபாட்டு எச்சங்கள் இந்த பகுதியின் பழமைக்கு சான்றாக உள்ளன.  
இஸ்லாத்தின் ஆரம்ப நூற்றாண்டுகளில், இப்பகுதியின் பெயர் *ஜிபால்* அல்லது *குஸ்தான்* என்று மாற்றப்பட்டது. 10 ஆம் நூற்றாண்டின் துவக்கத்தில், கோரிஹே நகரமானது ஜிபால் மாகாணத்தின் ஒரு பிரபலமான நகரமாக இருந்தது, அதைத் தொடர்ந்து தஃப்ரேஷ் நகரம் மற்றும் கோமெய்ன் நகரம் ஆகிய நகரங்கள் பிரபமாக இருந்தன.  
சமீபத்திய காலங்களில், ஈரானின் வடக்கு-தெற்கு இரயில் பாதை விரிவாக்கம் (இது பொதுவாக *பாரசீக நடைபாதை* என அழைக்கப்படுகிறது) மற்றும் முக்கிய தொழிற்சாலைகளை நிறுவுவது போன்றவை நடந்தன. இவை இப்பகுதியின் பொருளாதார வளர்ச்சியை அதிகரிக்க தூண்டுகோலாக உதவியுள்ளன.  
ஈரானிய வரலாற்றில் பல பிரபல ஆளுமைகளை தந்த பெருமை மிக்கதாக இந்த மாகாணம் உள்ளது. இங்கு உருவான ஆளுமைகள் பின்வருமாறு: மிர்சா அபுல்-காசெம் காம்-மாகம், அப்பாஸ் எக்பால் அஷ்டியானி, மிர்சா தாகி கான் அமீர் கபீர், மிர்சா போசோர்க் கெய்ம்-மாகம், மஹ்மூத் ஹெசாபி, அயதுல்லா கோமெய்னி, அயதுல்லா அராக்கி மற்றும் பலர் ஆவர்.
# மர்கசி மாகாணம்

## கல்லூரிகள் மற்றும் பல்கலைக்கழகங்கள்

1. அராக் மருத்துவ அறிவியல் பல்கலைக்கழகம்
1. அராக் தொழில்நுட்ப பல்கலைக்கழகம்
1. அராக் பல்கலைக்கழகம்
1. தஃப்ரேஷ் பல்கலைக்கழகம்
1. கோமெய்ன் இஸ்லாமிய ஆசாத் பல்கலைக்கழகம்
1. அராக் இஸ்லாமிய ஆசாத் பல்கலைக்கழகம்
1. இஸ்லாமிய ஆசாத் சவே பல்கலைக்கழகம்
1. இஸ்லாமிய ஆசாத் ஃபராஹான் பல்கலைக்கழகம்
1. அஷ்டியன் இஸ்லாமிய ஆசாத் பல்கலைக்கழகம்
1. இஸ்லாமிய ஆசாத் பல்கலைக்கழகம் தஃப்ரெஷ்
1. அராக் ஃபர்ஹாங்கியன் பல்கலைக்கழகம்
1. எரிசக்தி பல்கலைக்கழகம் (சவே)
# மர்கசி மாகாணம்

## கவுண்டிகளும் மாவட்டங்களும்

மார்க்கசி மாகாணமானது 12 கவுண்டிகள் மற்றும் 18 மாவட்டங்கள் ஆகியவற்றைக் கொண்டுள்ளது கொண்டுள்ளது, மேலும் 18 மாவட்டங்கள் கொண்ட கோண்டாப் கவுண்டி 2007 இல் சேர்க்கப்பட்டது). பின்னர் ஃபராஹன் கவுண்டியும் 2010 இல் இம்மாகாணத்தில் சேர்க்கப்பட்டது.
| அரக் | **A** | மத்திய | அரக் |
| --- | --- | --- | --- |
| **k** | கோண்டப் |  |  |
| அஷ்தான் | **Ash** | மத்திய | அஷ்தியன் |
| திலிஜன் | **D** | மத்திய | திலிஜன் |
| கோம்ஜன் | **K** | மத்திய | கோம்ஜன் |
| **m** | மிலாஜிர்ட் |  |  |
| கோம்யன் | **kh** | மத்திய | கோம்யன் |
| **k** | கமரேஷ் |  |  |
| மஹளட் | **M** | மத்திய | மஹளட் |
| சவிஹ் | **S** | மத்திய | சவிஹ் |
| **N** | Nobaran |  |  |
| சஜான்ட் | **sh** | மத்திய | சஜான்ட் |
| **s** | சஜான்ட் |  |  |
| **z** | ஜலின் |  |  |
| டஃப்ரிஷ் | ** T** | மத்திய | டஃப்ரிஷ் |
| **f** | ஃபராஹான் |  |  |
| ஜரண்டிஷ் | **Z** | மத்திய | மமுனியிஷ் |
| **k** | கர்கியன் |  |  |
| அண்டை மாகாணங்களில்: ** E:** இஸ்ஃபஹான், **H:** அமாதான், **L:** லொரஸ்தான், **QM:** கோம், **Qz:** Qazvin, **T:** தெஹ்ரான் | } |  |  |
# பழத் தோட்டம்

**பழத் தோட்டம்** *(orchard)* என்பது உணவு விளைச்சலுக்காக திட்டமிட்டு நடப்படும் மரங்கள் அல்லது செடிகளைக் குறிக்கும். பழத் தோட்டங்கள் பழ மரங்களாகவோ வித்து மரங்களாகவோ வணிக முறையில் நடப்படுகின்றன. பழத் தோட்டங்கள் பெருந்தோட்டங்களுக்கு இடையிலும் அமையலாம். அந்நிலையில் இவை உணவு தருவதோடு தோட்டத்துக்கு வனப்பையும் அளிக்கின்றன. சில வணிகம் சாராத பழத் தோட்டத்தில் பழ மரங்களுக்குப் பதிலாக கொடிமுந்திரிச் செடிகள் வளர்க்கப்படுகின்றன. பெருபாலான மிதவெப்ப வட்டாரங்களில் இவை மேய்ந்த புல்வெளிப் பகுதிகளிலோ வெறும்மண் பகுதிகளிலோ கம்பிவேலி வலைகளுக்கு நடுவே நடப்படுகின்றன.  
பெரும்பாலான பழத்தோட்டங்களில் ஒருவகை பழமரங்களே நடப்படுகின்றன. காட்டு மரநடவுகளில் உயிரியற்பன்மைக்கு முதன்மை இடம் தரப்படுகிறது. எனவே காடுகளில் பழமரங்களுக்கு ஊடாக இடையிடையே பிற மரங்களும் நடப்படுகின்றன. காடுகளில் மரபியற் பன்மை வாய்ந்த பழமரங்களுக்கு முதலிடம் தருதல் பூச்சிகளையும் நோய்களையும் தங்குதிரத்தை உருவாக்குகிறது..  
நீர்நிலைகள் காலநிலையைச் சீராக வைப்பதால் பழத்தோட்டங்கள் நீர்நிலைகளுக்கு அருகிலேயே அமைக்கப்படுகின்றன. நீர்நிலைகள் பூப்புக் காலத்தையும் பனிக்காலம் வரை நீடிக்க உதவுகின்றன.
# பழத் தோட்டம்

## நடவுமுறை

பழத் தோட்ட நடவுமுறை என்பது தோட்டத்தில் மரங்களை நடும் வைப்புமுறையாகும்.
பழத் தோட்ட நடவுமுறைகளில் பல்வேறு முறைகள், அதாவது மரங்களை நடும் வைப்புமுறைகள் உள்ளன:
1. சதுர நடவுமுறை
1. செவ்வக நடவுமுறை
1. ஐங்கோண நடவுமுறை
1. முக்கோண நடவுமுறை
1. அறுகோண நடவுமுறை
1. படியடுக்கு அல்லது சம உயர படியடுக்கு நடவுமுறை
பழவகைகளுக்கு ஏற்ப இந்நடவுமுறைகள் மாறலாம்.
# பழத் தோட்டம்

## வட்டாரவாரியாக பழத்தோட்டங்கள்

ஐக்கிய அமெரிக்காவின் பெரும்பாலான பழத் தோட்டங்கள் ஆப்பிள், ஆரஞ்சுப் பழத் தோட்டங்களே. இங்கு கிச்சிலி, எலுமிச்சை வகைப் பழத் தோட்டங்கள் காடுகள் எனவே அழைக்கப்படுகின்றன. மிகப் பரவலான ஆப்பிள் பழத் தோட்டங்கள் வாழ்சிங்டன் மாநிலத்தி லேயே அமைகின்றன. சற்ரே குறைவான ஆனால் கணிசமானனஆப்பிள் பழத் தோட்டங்கள் நியூயார்க் மேட்டுநிலங்களில் உள்ளன. மிக விரிவான ஆரஞ்சுப் பழத் தோட்டங்கள் கலிபோர்னியா மாநிலத்தில் புளோரிடாவில் உள்ளன. இங்கு இவை காடுகள் என்றே அழைக்கப்படுகின்றன. வட அமெரிக்கக் கிழக்கே பல பழத் தோட்டங்கள் கடற்கரையோரமாகவே அமைந்துள்ளன. குறிப்பாக, அவை மிச்சிகான் ஏரியிலும் எரீ ஏரியிலும் ஒன்டாரியோ ஏரியிலும் அமைகின்றன.  
கனடாவில், ஒன்டாரியோ ஏரிக்குத் தென்பகுதியில் ஆப்பிளோடு பிற பழத் தோட்டங்களும் பரவலாக அமைந்துள்ளன. இந்தப் பகுதியே *கனடா பழ வட்டாரம்* என அழைக்கப்படுகிறது. இங்கே பேரளவு பழ வணிகச் சந்தையும் உள்ளது. இங்கு அறுவடைக் காலத்தில் "உங்கதை நீங்களே தேர்ந்தெடுங்கள்" செயல்பாடுகளும் ஊக்குவிக்கப்படுகின்றன.  
முர்சியா ஐரோப்பாவில் உள்ள மாபெரும் பழத் தோட்டம் ஆகும். இங்கு கிச்சிலி, எலுமிச்சை வகை பழங்கள் விளைகின்றன. நியூசிலாந்து, சீனா, அர்ஜென்டீனா, சிலி ஆகிய நாடுகளில் மிகப் பரந்த ஆப்பிள் பழத் தோட்டங்கள் உள்ளன.  
வொர்செசுடெர்சயரில் அமைந்த தென்பரி வெல்சு *பழத் தோட்ட நகரம்* என அழைக்கப்படுகிறது. ஏனெனில், இது 19 ஆம் நூற்றாண்டு முதலே பழத் தோட்டங்களால் சூழ்ந்துள்ளது. இன்றும் இந்த மரபு ஆண்டுதோறும் இங்கு ஆப்பிள் விழாவாகக் கொண்டாடப் படுகிறது.
# பழத் தோட்டம்

## வட்டாரவாரியாக பழத்தோட்டங்கள்

### நடுவண் ஐரோப்பா

*Streuobstwiese* (pl. *Streuobstwiesen*) எனும் செருமானிய்ச் சொல் புதரிடையே ஆங்காங்கே நட்ட அல்லது வயலில் நட்ட பழமரத் தொகுதியினைக் குறிக்கும். Streuobstwiese எனும் இந்தப் **புதர்ப் பழத்தோட்டம்**, மேற்கு ஐரோப்பாவில் நிலவும் மிதவெப்ப மண்டலத்தில் அல்லது கடற்கரையோரத்தில் அமைந்த ஒரு மரபான நிலக்கிடப்பியல் அமைவாகும். 19 ஆம் நூற்றாண்டிலும் 20 ஆம் நூற்றாண்டின் தொடக்க காலத்திலும், புதர்ப் பழத் தோட்டங்கள் கல்பழம் விளைவிக்கும் ஊரகக் குமுகாயப் பழத் தோட்டங்களாக இருந்தன. ஆனால், அண்மையில், சூழலியலாளர்கள் அரசிடம் வெற்றிகரமாக வாதாடி, அவ்வாழிடங்களுக்காகவும், உயிரியற்பன்மைக்காகவும் இயற்கை நில அமைப்புக்காகவும் நிதி ஒதுக்கீட்டைப் பெற்று பழைய புதர்ப் பழத் தோட்ட நிலக்கிடப்பைப் பேணிவருகின்றனர். மரபான பழத் தோட்டங்களும் புதர்ப் பழத் தோட்டங்களும் தோட்டச் சூழல் விலங்குகளுக்கான நல்லதொரு வாழிடமாக உள்ளன. எடுத்துகாட்டாக, கொண்டலாத்தி எனும் ஐரோப்பாவில் வாழும் பழமரப் பறவை பழமரப் பொந்துகளில் கூடுகட்டுவதால் கூடுக்ட்டும் மாற்றிடங்கள் அமையாவிட்டால் அவை அச்சுறுத்தப்பட்ட விலங்குகளாகி விட வாய்ப்புள்ளது.
# சங்கமித்ரா விரைவுத் தொடருந்து

**சங்கமித்ரா விரைவுத் தொடருந்து** பெங்களூரு கிராந்தி வீர சங்கொலி ராயண்ணா நிலையத்திலிருந்து தினந்தோறும் இயக்கப்பட்டு பீகார் மாநிலம் பாட்னாவிலுள்ள தானாபூர் நிலையம் வரை இயக்கப்படுகிறது. கர்நாடகா, தமிழ்நாடு, தெலுங்கானா, ஆந்திர பிரதேசம், மகாராஷ்டிரா, மத்திய பிரதேசம், உத்தரபிரதேசம், மற்றும் பீகார் என பல்வேறு மாநிலங்களில் உள்ள வழியாக 2698 கிலோ மீட்டர் தூரத்தை 48 மணி நேரம் 5 நிமிடங்களில் வந்தடைகிறது.
12295UP மற்றும் 12296DN என்ற எண்களில் இயக்கப்படும் இந்தத் தொடருந்தானது இந்திய ரயில்வே துறையினரால் இயக்கப்படும் அதி விரைவுத் தொடருந்துகளில் ஒன்றாகும்.
# சங்கமித்ரா விரைவுத் தொடருந்து

## பெயர்க்காரணம்

முற்காலத்தில் பாடலிபுத்திரம் என்ற நகரத்திலிருந்து மௌரிய சாம்ராஜ்யத்தை ஆண்ட மன்னனான பேரரசர் அசோகர் அவர்களின் மகளான சங்கமித்திரையை போற்றும் வகையில் இப்பெயர் சூட்டப்பட்டது. பாடலிபுத்திரம் நகரமே தற்போது பாட்னா என அழைக்கப்படுகிறது. சங்கமித்திரை அதிவிரைவுத் தொடருந்து தென்மேற்கு ரயில்வே துறையினரால் இயக்கப்படும் மிகப்பெரிய தொலைதூர தினசரி தொடருந்தாகும்.